PGA-mesterskapet

PGA-mesterskapet (offisielt PGA Championship) er en én av de fire årlige major-turneringe i golf som spilles på PGA-touren. Turneringen blir arrangert av PGA of America og spilles i mai (august før 2019). Den har offisiell status både på PGA-touren og Europatouren.
På linje med de andre major-turneringene, medfører en seier i PGA-mesterskapet en rekke privilegier som gjør karrieren til vinneren mye tryggere. Vinnere blir direktekvalifisert til å spille i de tre andre major-turneringene for de neste fem årene, og er unntatt fra å måtte kvalifisere seg til PGA-mesterskapet frem til en alder av 65 år. De får også medlemskap på PGA-touren for de neste fem årene og inviteres til å spille i The Players Championship i fem år.
PGA-mesterskapet har vært arrangert på en rekke forskjellige baner, og noen av dem er nå lite kjent. I nyere tid blir imidlertid turneringen vanligvis spilt på de mest berømte banene i USA.


== Historie ==
Det første PGA-mesterskapet ble avholdt i 1916 på Siwanoy Country Club i New York. Trofeet var donert av Rodman Wanamaker og kalles i dag Wanamaker-trofeet. Det var opprinnelig en matchspill-turnering, men formatet ble endret til slagspill i 1958, angivelig etter påtrykk fra TV-selskapene, som foretrekker å se flest mulig toppgolfere i spill på mesterskapets siste dag. PGA-mesterskapets første vinner, Jim Barnes, vant 500 dollar i 1916, mens vinneren i 2013, Jason Dufner, vant 1,445 millioner dollar.


== Kvalifisering ==
PGA-mesterskapet ble etablert for å gi profesjonelle golfspillere en turnering med høy profil i en tid da sporten var dominert av velstående amatører. Dette gjenspeiles fortsatt i kvalifiseringssystemet for turneringen. PGA-mesterskapet er den eneste major som ikke inviterer ledende amatører til å delta, og den eneste som reserverer et stor antall plasser, 25 av 150, for klubbproer. Det er også den eneste major som ikke eksplisitt gir adgang til de 50 beste på verdensrankingen i golf, selv om disse spillerne likevel ofte inviteres til å delta hvis de ikke er kvalifisert på annen måte.
Feltet består av 150 spillere, hvorav følgende er direktekvalifisert:

Alle tidligere vinnere av PGA-mesterskapet
Vinnere av US Open de fem siste årene
Vinnere av The Masters de fem siste årene
Vinnere av The Open de fem siste årene
Den siste vinneren av Senior PGA Championship
Spillere på de 15 øverste plassene i forrige PGA-mesterskap
Spillere på de 25 øverste plassene i det forrige PGA Club Professional Championship
De 70 beste på pengelisten
Medlemmer av det amerikanske laget i den forrige Ryder Cup
Vinnere av turneringer som er arrangert eller anerkjent av PGA TOUR siden det forrige PGA-mesterskapet (ekskludert pro-am-turneringer og lagkonkurranser)


== Vinnere ==


=== Vinnere i matchspill ===


== Rekorder og statistikk ==
Eldste vinner: Julius Boros i 1968 (48 år, 4 måneder, 18 dager)
Yngste vinner: Gene Sarazen i 1922 (20 år, 5 måneder, 22 dager)
Laveste absolutte 72-hullsscore: 265, David Toms (66-65-65-69), 2001
Laveste 72-hullsscore i forhold til par: -18, Tiger Woods (66-67-70-67, 270) og Bob May (72-66-66-66, 270), 2000


=== Spillere som har vunnet flere ganger ===


== Se også ==
Liste over golfspillere med flest major-seire


== Eksterne lenker ==
(en) Offisielt nettsted